2017 Trantsizioak I - Archivo Getxophoto\nHome ›Artxiboa ›2017 Trantsizioak I\n2017 Trantsizioak I\nBilbon jaioa, Londreseko Unibertsitatean zientzia politikoak ikasi zituen, non bizi eta lan egiten du. Editore grafikoa, komisaria eta kultur ekoizlea da, baita Offspring Photo Meet-eko sortzailekidea eta Screen Projects-ekin lan egiten du. Sunday Times Magazin-eko editore grafikoa izan da, non Spectrum argazki sekzio saritua martxan jarri zuen.\nLondon Collegue Communication-en eta EFTIn irakasle bisitaria da eta World Press Photo, Visa pour l’Image edo National Portrait Gallery-ko Taylor Wessing Photographic Portrait Prize bezalako nazioarteko leihaketen epaimahaikide izan da.\nStanley Greene, Lynsey Addario eta Álvaro Ybarraren Darfur: Images against impunity erakusketa eta argitalpena ekoiztu eta komisariatu zuen. Hainbat sari jaso ditu, esaterako, Editores Gráficos-ek emandako Aldizkaririk Onenarena , Amnesty International-en saria Kazetaritza Argazkigintza alorrekoa eta Diseinu Grafikoko sarien Argazkigintzaren erabilpen onenarena.\nDuela gutxi Format Photography Festival zuzendu du Derby-n, Ingalaterran.\nZalantzarik ez da globalizazioak gizateriaren zati handi bati mesede egin diola. Hala ere, hazkunde desberdina dagoela ere ezin da ukatu, eta talde batzuk globalizazio horretatik lortutako onurak geroz eta gehiago monopolizatzen dituzten bitartean, milioika pertsona kanpo gelditu dira. Atsekabe horren ondorioak agerikoagoak dira diskurtso politikoaren polarizazio berrian, populismoaren hazkundean, babes nazionalaren eskaeran eta immigrazioaren kontrako sentimenduetan. Horrek menderatu ditu politika eta eztabaida nagusiak Mendealdean orain dela gutxi egin diren hauteskundeetan eta jaso diren emaitzetan, bereziki Erresuma Batuan -Brexit-a dela eta- eta Estatu Batuetan.\nKlima-aldaketaren inpaktuaren, hazkunde global oso bizkorraren eta gehiegizko kontsumismoaren eraginez, gizakiak gatazkan daude, beren artean ez ezik baita beste espezie eta naturarekin berarekin ere, planetako baliabide natural mugatuak partekatzen ari diren moduarengatik. Gure eguneroko bizimoduak ez du sekula horrelako eraginik izan ingurumenean, nola eta zer jaten dugun, norantz goazen… Bitartean, teknologia berrien garapen azkarrak, ikerketa zientifikoek eta bioteknologiak eraldaketa iraultzailea eragin dute homo sapiens-ak gizaki moduan eboluzionatzeko eta ezagutza-alde berri eta bizigarriak miatzeko duen erritmoan.\nTrantsizioak gaiak, egoera edo baldintza batetik bestera aldatzeko prozesu edo aldi moduan ulertuta, hizketaldi askoren hasiera izan nahi du, gizarte eta partaidetza-hizketaldi zabalago baten barruan, guztiak garelako kanpo gelditu ezin garen kontakizun bateko protagonistak.Trilogia moduan aurkeztua eta kezka komun bati helduz, hain zuzen, etorkizun hurbilaren kezka, Trantsizioak-ek diziplina anitzeko narratiben alde egiten duten mundu osoko kontatzaile bisualen lana erakutsiko du. Kapitulu bakoitza “kanpotik” “barrura” doan geruza bat bezala komisariatuko da. Barne hartuko ditu existentzia globalizatu batek eragindako ondorioak (2017), gizarte-kontratuaren birplanteaketa tribuan (2018) eta, azkenik, homo sapiens eta bere izatearen mutazio berezien miaketa, eraldaketa azeleratuak bizi ditugun aldi honetan (2019).\nEten bat egin, pensatu eta hausnarketa egitea izan daiteke diskurtsoa berradierazi eta urrunago joateko premiazko baldintza bat edo, behintzat, guretzako nahi dugun etorkizuna, zeinaren erantzuleak garen, birpentsatzeko baldintza.\nYumi Goto komisario eta editore japoniarrak argazki-liburuen laborategi esperimentala eman zuen, lehenengo aldiz Europan, Juanan Requena artistarekin batera.\nArgazki-liburu baten sorrerako etapa ezberdinak aztertu ziren, kontzeptualizaziotik hasita irudien edizioraino, diseinutik eta formatu eta neurrien aukeraketatik pasatuz. Gainera, arreta berezia jarri zitzaion narratibari, eta transmititu nahi diren ideiak komunikatzeko materialekin eta formatuekin duen harremana aztertu zen.\nParte-hartzaile bakoitzak bere argazki-liburuaren maketa batekin amaituko zuen laborategia. Tailerretik irtendako argazki-liburuak jendaurrean aurkeztu ziren jaialdiaren irekiera-astean:\nJuanan Requena, Jean Freetz\nBilbaoArte Fundazioa eta EU Japan Fest -en laguntzarekin\nArgazkilaritzarekin lotutako gaiak berraztertu eta eztabaidatzeko espazioa. Hitzaldiak eta hizketaldiak egun osoan, goiz eta arratsaldez, bazkaria barne, giro atseginean. Toki urrun batean, hizlari eta parte-hartzaileentzat ihesbiderik ez duena.\nMireia A. Puigventós komisarioak eta Jon Cazenave argazkilariak azken honen lana aztertuko dute eta paisaiaren bidezko adierazpen artistikoaz, norbera erretratatzeaz edota hutsaren bilaketaz arituko dira.\nBego Antón, Markel Redondo eta Ivan Urarte argazkilari bilbotarrek beren lana aurkeztuko dute. Arduratzen dituzten gaiak mahaigaineratzeaz gain, istorioak kontatzeko hartzen dituzten ikuspegien inguruan gogoeta egingo dute.\nJosé Manuél Navia eta Matías Costa egileek literaturak beren lanetan duen eraginez hitz egingo dute, eta baita beren proiektuen barne-barneko ikuspuntuaz, memoria, jatorri eta identitatean sakonduz.\nOskar Alegria zinemagile eta idazleak eta Paco Gómez argazkilariak generoen hibridazioaz, sortzeko askatasunaz, inspirazio iturriez eta norberaren bilatze prozesuaz arituko dira, besteak beste.\nOSKAR ALEGRIA. Idazle eta zinema zuzendaria\nIruñea, 1973. Kazetaria izatez, irakaslea da Nafarroako Unibertsitateko ikus-entzunezko gidoigintza masterrean. Las ciudades visibles argazki proiektu artistikoaren egilea, Variety aldizkariak Espainiako etorkizun handiko 10 zinemagileen artean aukeratu zuen, eta bere lehen film luzeak, Emak Bakia baita, 70 nazioarteko jaialditan egon da ikusgai, 15 sari jaso ditu eta 13 hizkuntzatara itzulia izan da. Versión Española telebista saioak La Navaja de Buñuel saria eman zion eta bere filmea Espainian 2013an errebelazio pelikula izendatu zuen. Nafarroako Zinema Dokumentaleko Punto de Vista Jaialdiko zuzendari artistikoa izan da lau urtez, 2017ko ediziora arte.\nBEGO ANTÓN. Argazkilaria\nBilbo, 1983. Kazetaritza ikasi zuen Euskal Herriko Unibertsitatean eta Argazkilaritza dokumentalean trebatu zen Bartzelonan. Gizakiak natura eta animaliekin duen kontraesanez betetako harrena miatzen du. Bere argazkiak hainbat komunikabidetan argitaratu izan ditu, esaterako, The New York Times-en Lens Blog, National Geographic, Esquire, Le Monde, CNN Photos, The British Journal of Photography edota Stand Quarterly-n. Bere lanak erakutsi ditu, besteak beste, FotoWeek DC, Guggenheim Bilbao Museoa edota PhotoEspaña 2014 eta 2017an (Un cierto panorama talde erakusketan). World Press Photo 2014an Joop Swart Masterclass-ean parte hartzeko aukeratua izan zen eta Revelación PhotoEspaña 2017 saria eskuratu berri du.\nMATIAS COSTA. Argazkilaria\nBuenos Aires, 1973. Madrilen bizi da. Kazetaritza ikasi zuen Madrilgo Universidad Complutensen. Argazkigintza eta idazketa baliatuz, bere lanak nortasuna, memoria eta lurraldea esploratzen du. World Press Photo, Descubrimientos PhotoEspaña edo Banca March sariak jaso izan ditu. Azpimarragarriak dira Museo Reina Sofía, Mexikoko Centro de la Imagen edo Panamako Museo de Arte Contemporáneo-n egin dituen erakusketak. Zonians (2015), The Family Project (2012) eta Photobolsillo Matías Costa (2011) liburuak argitara eman ditu. The New York Times edo El País Semanal bezalako komunikabideetan ohizko kolaboratzailea ere bada eta Inglaterrako Panos Pictures agentziako kide. NOPHOTO taldearen kide sortzailea eta Madrilgo TAI, EFTI eta Lens eskoletan irakasle da.\nJON CAZENAVE. Argazkilaria\nDonostia, 1978. Deustuko Unibertsitatean Ekonomia eta Enpresa Zientzietan lizentziatu zen. Euskaldunen identitateari buruzko epe luzeko Galerna argazkilaritza-proiektuan ari da lanean 2007tik. Rencontres d´Arles, Noorderlicht, PhotoEspaña, TIFF, Encontros da Imagem de Braga eta Tbilisi Photo jaialdietan parte hartu du, besteak beste. Gainera, sorkuntza kolektiboko proiektu batzuetan ere aritu da: Horizon ikerketa-laborategia eta Ixil Ar, Jorge Oteizaren inguruko elkarrizketa bat. Bere lanak oihartzun handia izan du makina bat jaialditan, esaterako, FotoPres La Caixa, Descubrimientos PhotoEspaña, Tokyo International Photography Award, PDN Student Award eta Voies Off-en. Hiru liburu argitaratu ditu orain arte: Herri Ixilean, Galerna eta Ama Lur. Europako Kultur Hiriburua – Donostia 2016ren ordezkaria izateko aukeratua izan zen European Eyes on Japan proiektuan eta oraintsu, PhotoEspaña 2017an, Un cierto panorama talde erakusketan parte hartu.\nMIREIA A. PUIGVENTOS. Historiagile eta kultur kudeatzailea\nBartzelona, 1977. Artearen Historian lizentziatua, Arte, Literatur eta Kultur Ikasketetan doktoretza egiten ari da. Bere ikerketak genero azterketa, ikusizko kultura, memoria eta historiagrafia fenimista ditu ardatz. Eduardo Naveren Like (2017) liburuaren ekoizpenean hartu du parte. Bestetik, zuzendaritza artistikoan ere egin izan du lan Museo Nacional de Antropología-n egindako Once de marzo (2016) erakusketan eta Madrilgo Conde Duque-n A la hora, en el lugar (2014-2016) egindakoan. Madrilgo Espacio Fundación Telefónican erakutsitako Diary of a Journey. A tribute to Inge Morath dokumentalaren gidoilaria izan da, Segoviako Museo Esteban Vicente (2014-2015) Benjamín Canoren La vida secreta del aire-n komisarioa eta The path of the wind (Ivorypress, 2014) eta Inland (Ed. Turner, 2014) argitalpenen edukien zuzendaria.\nPACO GOMEZ. Argazkilari eta editorea (beste batzuen artean)\nMadril, 1971. Lanbidez ingeniaria, 1996tik irudigintzan murgildua, gaur egun bere argazkilari lanbidea idazle, komisario, erakusketen diseinatzaile eta argitaratze-proiektuen koordinatzaile izatearekin uztartzen ditu. Hainbat proiektuen sorreretan hartu du parte, esaterako, República No Fotos, Proyecta edota NOPHOTO. Injuve 2001 Saria jaso zuen eta PhotoEspaña 2002 Argazkilari berri onenarena ere bai. 2013an argazkingintza eta literatura nahastuz, Los Modlin liburua eman zuen argitara, ezusteko arrakasta jasoz. 2016an Proyecto K. sortu zuen, zientzia-fikziozko irudidun nobela. Oraintsu, Hilo Moreno abenturazalearekin elkarlanean whatsapp-ez idatzitako Volverás a la Antártida liburuaren edizoan murgilduta dabil. Fernando Maquieira-ren Guía Nocturna de Museos erakusketaren zuzendaritza artistikoa egin berri du Madrilgo Tabacaleran.\nMARKEL REDONDO. Argazkilaria\nBilbao, 1978. Bertan behera utzi zituen informatika ikasketak karrera hasi baino egun bat lehenago, eta argazkigintzan murgildu zen. Txinara jo, eta bertan Fotokazetaritza ikasten zuen bitartean, agentzia, egunkari eta aldizkari ugarietan egin zuen lan. 2007an Euskal Herrira itzuli eta Bilbo eta Baiona tartekatuz bizi da. Singapur, New York, Valentzia, Irlanda, Bartzelona eta Guernsey-n erakutsi ditu bere argazkiak eta besteak beste, The New York Times, Time, El País Semanal, Le Monde, Der Spiegel, Stern, Monocle, ACNUR, Greenpeace, Luthansa Magazine eta The Sunday Times Magazine argitalpenetan egin izan du lan. Panos Pictures agentziak bere ordezkatzen du Redondo.


M&J IKASTETXEA, ESKOLA JASANGARRIAREN EUSKAL SAREKO ORDEZKARI | Maria eta Jose IkastetxeaMaria eta Jose Ikastetxea M&J IKASTETXEA, ESKOLA JASANGARRIAREN EUSKAL SAREKO ORDEZKARI – Maria eta Jose Ikastetxea\nHasiera › BERRIAK › DBH_B › M&J IKASTETXEA, ESKOLA JASANGARRIAREN EUSKAL SAREKO ORDEZKARI\nAurreko ikasturtean Busturian (Bizkaian) egin zen konferentzian, Eskola Jasangarriak diren Euskal Herriko 6 ikastetxe izan ziren aukeratuak IRAES Euskal Sarearen ordezkari izateko, horietariko bat M&J Ikastetxea izanik.\nIRAES 21 eskola jasangarrien euskal sareak azaroaren 16a eta 19a bitartean Logroñon egingo den “Lurra zain dezagun” III. Confint – Gazte Konferentzian parte hartuko du. Bertan, jasangarritasunaren alde lan egiten duten 10 sare ezberdinetako gazteek hartuko dute parte eta Euskal Herritik, 6 eskoletako 12 neska-mutil izango dira. Maite Aramendi eta Maria Amonarriz ikasleek ordezkatuko dute M&J Ikastetxea eta Koro Epelde irakaslearekin izango dira ospatuko den konferentzian.\nEusko Jaurlaritzako Ingurumen eta Lurralde Politikako Sailburu Ana Oregik azaldu duenez, “lurrak pairatzen duen ingurumen-krisiaren aurrean gazteen konpromisoa eta erantzukizuna lortu nahi duen ingurumen-heziketako prozesu bat da Confint delakoa. Adin eta herri, erkidego, herrialde eta kontinente ezberdinetako gazteen arteko ekintza interaktiboa da konferentzia, non aipatuek elkarren artean ikasi eta lan egingo duten, helburu bakarrarekin: lurra zaintzea”.\nProzesuaren oinarria da “gazteek gazteak aukeratzen dituztela, gazteak hezten dituztela eta belaunaldi batek bestearekin bat ikasten duela”. “Prozesu horrek planifikazioa, ikerketa, eztabaida, hautaketa, proposamenak eta gizartea eraldatzeko ekintzak hartzen ditu barne, eskola, erkidego, Estatu, Europa eta nazioarte mailan gauzatzen direnak”, gaineratu du Ana Oregik.\nConfint prozesuak ikasleen ingurumen-gaitasunak garatzen ditu, ikaslea Ikaskuntza-prozesuaren protagonista egin eta krisi globalak eskatzen dituen gizarte aldaketen partaide aktiboa bilakatzen baitu.


Zeregina - Consorcio Para la Educación Compensatoria de Bizkaia\nOrdutegi, kontaktua, Iradokizunak\n“Partzuergoa erakunde da, eta bertan laguntzen dute elkarrekin batera Eusko Jaurlaritzak eta Bizkaiko Foru Aldundiakprebenitu eta esku hartzekogizarte eta hezkuntza arloetansortzen diren premien aurreanBizkai Lurralde Historikoko haur, nerabe eta gazteen artean,zaurgarritasun egoeran baitaude, eta arazoekin gizartean, lan-munduan edo hezkuntzan sartzeko. Erakunde horrek zera du helburu: ohitura eta gaitasun espezifikoak ematea halako laguneiorain eta geroan errazteko asmoztestuinguruari egokitu nahian, inguru normalizatuetan sartu guranautonomiarik handienarekin euren bizitza proiektuari berari aurre eginez.”\nErakundeen arteko entitate gara nortasun juridikoa bera daukagularik, eta hona hemen osatzen duten kideak:Eusko Jaurlaritza (Hezkuntza Saila) eta Bizkaiko Foru Aldundia (Gizarte Ekintza Saila eta Enplegu, Gizarte sartze eta Berdintasun Saila).\nZer nahi dugu lortu?\nBeste eragile batzuekin batera lan egin gura dugu gizarte hobe bat eraikitzeko; horrek aniztasuna sartu beharra dauka, eta zuzen, justu eta pluralagoa izan aukerekin lagun guztientzat.\nHezkuntza eta ekintza soziala dugu gogoan, lagun libre eta integratuak bideratzeko, gizarte-gaitasunarekin eta protagonistakeuren orainaldian eta geroan, eragile aktibo gisa bizitzako aldaketa eta erronkei aurre egiteko.\nEstali ez diren gizarte eta hezkuntzako premiak hauteman eta prebenitu nahi ditugu, eta esku hartu haien aurrean haur, Bizkai Lurralde Historikoko nerabe eta gazteen artean; izan ere, zailtasun, arrisku eta arazo egoeran daude gizartean, lan-munduan edo hezkuntzan sartzeko orduan, inguru normalizatuetan.\nNola bilatzen dugu?\nKoordinazio eta lankidetzako gune azkar bat sortzen dugu erakundeen artean, eta horixe izango da topagune eraginkorra; izan ere, bikoiztasunak saihestuko ditu eta esku hartzeen orientazioa aberastuko du entzute aktiboaren bidez, hainbat begirada eta errealitate jakintzatatik.\nZer eta zelan egiten dugu?\n- Topaketa, koordinazio eta lankidetza esparru bat sortzen dugu erakunde eta zerbitzuen artean.\n- Testuinguruak eta haur, nerabe eta gazteak artatzeko esparruak sortzen ditugu, hainbat arlo eta diziplinatako profesionalekgaratu dezaten esku hartze zuzen, koordinatu eta integral bat.\n- Agertzen diren premiei erantzuteko mintegi bat sortzen dugu (sozialak, hezkuntzakoakedo osasun mentalekoak) proiektu batzuen bidez; haien esperimentazioaren ostean bultzatu, garatu eta helarazi daitezke herri-erantzukizuneko sistemetara.\n- Konponbideak saiatzen ditugu eta ikuspuntuak irekitzen.\n- Geure ekintza eta helburua garatzen ditugu hurbiltasun, konpromiso, inplikazio, koherentzia eta zerbitzu jarrerarekin. Lagunak protagonista egin nahi ditugu euren proiektuaren barruan gaurko eta geroko bizitzan.\nGure zeregina gauzatzen da jarduerako hiru maila koordinaturen bitartez:\n- Gobernu batzordea: antolakuntzaren eragilea, erakundeen eta lagunen topaketa gunea lortu beharreko erronkak ezartze aldera.\n- Egitura profesional etaantolatua: kudeaketa taldea, konpromiso eta erronkak azkar eta eraginkortasunez sustatzen dituena.\n- Hainbat profesional, erakundeeta entitate, elkarrekin batera programak abiarazten dituztenak.\n© Consorcio Para la Educación Compensatoria de Bizkaia\nTelefonoa: 944765375 | Fax: 944761343


ELIKA Investigación | RIS3 Euskadi espezializazio adimentsuko euskal estrategiari buruzko prestakuntza-programa - ELIKA Investigación\nBidaltze data 15 ekaina, 2020\nInnobasque agentziak doako prestakuntza-programa eskainiko du, RIS3 Euskadi espezializazio adimentsuko euskal estrategiak eskaintzen dituen aukeren, laguntzen eta jardunbide onen inguruan. Prestakuntza-eskaintza hori “RIS3 estrategiaren lurralde-hedapena” izeneko ekimenaren parte da, zeinaren bidez azken bi urteetan 25 ikastaro eskaini zaizkien bitarteko agenteen 400 ordezkari baino gehiagori; azken horiek inguruko enpresa eta ETE-ei RIS3 Euskadi estrategiarekin lotutako aukerak helarazi dizkiete.\nPrograma horren xedea da bitarteko agenteen esku jartzea ezagutzak, kontzeptuak eta tresnak, euren eragin-esparruko ETE-ei helarazteko eta RIS3 estrategiaren alorrei lotutako lankidetzako berrikuntza-proiektuak sustatzeko.\nZein gaietako prestakuntza eskainiko da?\nKontzeptuen, aukera-eremuen eta teknologien inguruko ezagutzak, baita RIS3 espezializazio adimentsuko estrategiaren 7 alorretako tresnak ere.\nBerrikuntzaren eta I+G delakoaren kontzeptuak eta tresnak.\nMerkatuko berrikuntzaren eta negozio-ereduen berrikuntzaren kontzeptuak eta kasu praktikoak.\nEnpresen berrikuntza-profilak egiteko eta lankidetzako proiektuak aurrera eramateko metodologiak.\nHorizon Europe programak eta I+G+b arloko beste Europako programa batzuek eskaintzen dituzten aukerak identifikatzeko kontzeptuak eta tresnak, Euskadiko enpresen parte-hartzea sustatzeko.\nETE-en gertuko lurralde-eragileei: tokiko garapen-agentziak, lanbide-heziketako zentroak, klusterrak, merkataritza-ganbarak, patronalak, etab.\nRIS3 Euskadi estrategiak I+G eta berrikuntzako zazpi alor identifikatu ditu: fabrikazio aurreratua, energia, biozientziak/osasuna, elikadura, hiri-habitata, kultura- eta sormen-ekosistemak eta -industriak, balio eta potentzial handienak edukitzeagatik.\nElikaduraren arloan, RIS3 estrategiak honako lehentasun hauen alde egiten du:\nElikadura osasuntsua – dieta pertsonalizatua.\nElikagaiak ekoizteko sistema berriak.\nBereziki ahulak diren biztanleentzako garapen gastronomiko berriak: Haurrak eta seniorrak.\nKalitatezko elikadura segurua. Hautemate- eta kontserbazio-teknologia berriak.\nIKTak ekoizpen-, logistika- eta komertzializazio-prozesuetan gehitzea.\nKontsumo-joera berrietara egokitutako erabilgarritasun-prestazio berriak dituzten elikagaiak.\nPrestakuntza-saioa urte honetako uztailaren eta abenduaren artean eskainiko da , webinar-formatuan.\nInnobasque agentziako kideei eskatzen zaie prestakuntza-programan parte hartzeko interesa erakusteko, inprimaki hau beteta ekainaren 22a baino lehen:\nSentsibilizazio-jardunaldiak diseinatzeko oinarriak\nPrestakuntza-programan parte hartzeko oinarriak


Gipuzkoako Erki Batzarrak GBBko eta Erki Epai Mahaiko kideak eta Aberri Batzarrerako Gipuzkoako ordezkariak izendatu ditu - Gipuzko Buru Batzarra\nGipuzkoako Erki Batzarrak GBBko eta Erki Epai Mahaiko kideak eta Aberri Batzarrerako Gipuzkoako ordezkariak izendatu ditu\nGipuzko Buru Batzarreko presidente Joseba Egibar aukeratu du. Batzarrak Gipuzkoako ordezkariek Aberri Batzarrean proposatuko dituen EBBrako hautagaiak ere aukeratu ditu; horien artean, Mª Eugenia Arrizabalaga, Joseba Aurrekoetxea, Koldo Mediavilla eta Iñaki Txueka\nGipuzkoako Erki Batzarrak Euzkadi Buru Batzarreko eta Gipuzko Buru Batzar burukideak, eta Aberri Batzarrerako Gipuzkoako ordezkariak eta Erki Epai Mahaiko ordezkariak izendatu ditu gaur. Horrela, Gipuzkoako EAJ-PNVren barne-karguen berriztatze prozesuari amaiera ematen zaio.\nHautatutako karguen zerrenda ondorengoa da:\nPresidentea: Joseba Egibar Artola. Andoainen jaioa eta Donostian afiliatua.\nEAJko Euzkadi Buru Batzarreko burukide 1987tik 2004ko urtarrilera, eta, 2004ko maiatzetik gaur arte. Exekutibako bozeramaile 1987tik 2004ko urtarrila arte.\nEAJko Gipuzko Buru Batzarreko presidente 1987tik 2000ra eta 2004ko maiatzetik gaur arte. Kargu honetarako izendatu berri dute.\nEusko legebiltzarkidea 1990etik gaur egunera arte.\nEusko Legebiltzarreko EAJ Legebiltzar Taldearen bozeramaile 1998tik gaur arte\nJon Ander Azpiroz (Aia)\nIrune Berasaluze (Mendaro)\nIdoia Elorza (Donostia)\nAndoni Etxebeste (Donostia)\nJosu Ezkurdia (Eskoriatza)\nJon Ganbra (Mutriku)\nJon Jauregi (Beasain)\nLourdes Jauregiberri (Usurbil)\nJM Mitxelena (Errenteria)\nGorka Ocio (Hondarribia)\nCarlos Ormazabal (Zegama)\nEdurne Sansinenea (Donostia)\nBegoña Tolosa (Tolosa)\nAinhoa Usandizaga (Orio)\nBurukide guztiak euskaldunak dira, Herrialdeko bailara guztietakoak. GBB berriak adina guztietako pertsonak ditu. Exekutiba berriak berriztatzea -15 burukidetik 9 berri daude- eta esperientzia batzen ditu. Horiek guztiek ibilbide luzea daukate Eusko Alderdi Jeltzalearen barruan.\nEnaitz Agirre (Bergara)\nIker Aldazabal (Soraluze)\nJesus Arana (Zarautz)\nImanol Aranburu (Beasain)\nAitzol Arozena (Tolosa)\nMontse Atxega (Zumaia)\nSaioa Bandres (Donostia)\nJuan Felipe Barandiaran (Lazkao)\nAitor Elorza (Donostia)\nErik Galvez (Legazpia)\nJosu Idigoras (Urretxu-Zumarraga)\nJoxemi Irurzun (Astigarraga)\nMartin Juaristi (Bergara)\nArantza Kortabitarte (Elgoibar)\nXabier Lakoz (OñatI)\nMikel Lete (Bergara)\nJaime Peon (Tolosa)\nEneko Plazaola (Beasain)\nJavi Salvador (Zumaia)\nAna Santolaya (Elgoibar)\nIdoia Sarriegi (Donostia)\nAmaia Txapartegi (Irun)\nMaiaia Urrutia (Hondarribia)\nEneko Zabaleta (Azkoitia)\nArantza Zubizarreta (Azkoitia)\nMiguel Alkain (Donostia)\nEduardo Rey (Donostia)\nNere Zubizarreta (Azkotia)\nPresidente: Andoni Ortuzar\nM Eugenia Arrizabalaga\nBere lehenengo agerraldian batzarra egin ondoren, hautaketarekin batera “konpromisoa berritzen dugu, alderdiaren gidaritzarekin – partekatua, beti- Gipuzkoan”, azpimarratu du. “Eta azken urteak kontutan edukita, alderdia oso maila egokian dago une honetan”, azaldu du, “Gipuzkoako erreferentzi politiko nagusienak gestionatzen ari baikara”. “Eta hori islatu behar da”, gaineratu du, “islatu behar da herri honek aurrera egin dezan herri bezala bai fondoko gaietan, bakegintza eta elkarbizitza gauzatzeko bidean, baita ere gizartearen ereduan, gizarte justuagoa egiteko; eta baita ere erabakitzeko eskubidearen garapen konkretuak gauzatzen eta proposatzen”.\n“Hori izango da gure egitekoa”, aipatu du. “Erakundeetan daukagun ardura aurreko urteetan eduki duguna baino handiagoa izatea akuilua da ahalik eta onena egiteko”, seinalatu du. “Eta alderdia ireki eta zabaldu, ez da nahikoa batzokietako eta alderdietako leihoak eta ateak zabaltzea, topaguneak aurkitu behar dira, gizartearekin konpromisoak itxi behar dira, eta horretarako gaude”, bukatu du.


Iberpapel-ek 180 milioi inbertituko ditu Hernaniko fabrikan - SPRI\nSPRI / Euskadinnova / Enpresa Eraldaketa / Iberpapel-ek 180 milioi inbertituko ditu Hernaniko fabrikan\nIberpapel-ek 180 milioi inbertituko ditu Hernaniko fabrikan\nTaldeak, instalazioaren ekoizpen gaitasun gordina %15 eta %20 artean handitzea lortu gura du\nInbertsioa, paketatze malgurako papera fabrikatzera bideratuko da\nPapera ekoizten duen Iberpapel taldeak, Hernanin kokatutako Papelera Gipuzcoana de Zicuñaga filialean 180 milioi euro inbertituko dituela iragarri du. Inbertsioa, urte bakoitzeko 85.000 tona ekoizteko gaitasuna duen paketatze malgurako makina berri bat instalatzera bideratuko da.\nEnpresaren ohar baten arabera, zenbatekoa, zelulosaren egungo instalazioa berritu eta modernizatzera ere bideratuko da. Fabrikari hobekuntza teknologikoak eta ingurumen izaerako hobekuntzak gehituko zaizkio.\nNeurri honen bitartez, 300 pertsonari lana eskaintzen dion taldeak, instalazioaren ekoizpen gaitasun gordina %15 eta %20 artean handitzea lortu gura du.\nKonpainiaren arabera, proiektua martxan jartzeko aurreikusitako epea 24-30 hilabete artekoa dela estimatzen da. Iragan urtean, Iberpapel-ek 20 milioi euroko mozkina izan zuen, 2015ean lortutako hobariekin alderatuta, ia %25eko hazkundea suposatzen duelarik.\nPapera fabrikatzeaz gain, taldea gainera energia sortzean espezializatuta dago eta Uruguai, Argentina eta Espainia artean sakabanatutako eucaliptus globulus-en 25.788 hektareako baso- dibisioa du


Scooter klasikoek hartuko dute Arrasate etzi, lagunarte giroan - Arrasate - Goiena.eus\nScooter klasikoek hartuko dute Arrasate etzi, lagunarte giroan\nJokin Bereziartua Lizarazu 2013-07-04 17:54\nArrasateko Herensugeak Scooter klubak bigarren Mondrally-a antolatu du etzirako, hilak 6. Scooter klasikoak maite dituzten zenbait lagun elkartu ziren 2011n; elkar ezagutu eta harremana sendotu ostean, iaz lehen aldiz antolatu zuten erakusketa eta irteera. Helburua, Lander Galdos klubeko kideak azaldu digunez, Arrasateko herriari scooter klasikoen zaletasuna ezagutaraztea eta 'scooteristak' Arrasaten batzea.\nLehen Mondrally hura arrakastatsua izan zen. Zaharberritutako 30 motor elkartu ziren eta herritar asko inguratu zen Seber Altube plazara motorrak ikustera. Aurten ere antzeko kopurua espero dute: "Dagoeneko 30 inguruk eman dute izena eta ziur baten bat gehiago etorriko dela. Bartzelona, Gasteiz, Andoain... kanpotik motorzale askotxo etorriko dira", dio Galdosek.\nErakusketa Herriko plazan, 11:30ean\nAurten erakusketa Herriko plazan egingo da, 11:30ean. Bertan erakutsiko dituzte euren harribitxiak. Orduan emango dute izena oraindik egin ez dutenek; egunean bertan 40 euro ordaindu beharko da. Prezio barruan sartuko da hamaiketakoa, kamiseta eta partxe bana eta baita Udala auzoko Larrinetxe jatetxean egingo duten bazkaria ere. Plazako erakusketaren ostean, 12:30ak aldera, herriko kaleetatik buelta bat egingo dute eta gero Aramaio, Elgeta eta Bergara aldetik ibiliko dira: "Dena modu seguru baten, abiadura txikian eta bigarren mailako errepideetatik", diote.\nJaialdia DAT tabernan\nBeraz, txangoaren ostean egingo dute bazkaria eta bazkalostean garaikurrak banatuko dituzte: Arrasatera heltzeko motorrean kilometro gehien egin dituenari, scooter politenari eta scooter trauskilenari emango diote saria. Eguna borobiltzeko DJ ezberdinen saioak egongo dira DAT tabernan, 1950eko, 1960ko eta 1970eko musika dantzagarriarekin. Jaialdirako sarrera doakoa izango da.\nAntolatzaileek argi utzi gura izan dute Mondrally-a ez dela lasterketa bat, txango bat baizik: "Motor klasikoak garajetik ateratzea eta kanpotik datozenei Arrasateko inguruak erakustea gura dugu", adierazi dute.


Urola Kostako HitzaOrio Arraunketa Elkartea Archives - Urola Kostako Hitza\nOrioko emakumezkoen traineruak E.T.E bandera irabazi du, Portugaleten\nOrio Arraunketa Elkarteko emakumezkoen traineruak bandera irabazi zuen atzo, Portugaleten jokatutako estropadan. E.T.E ligaren estreineko estropada izan zen atzokoa, eta emakumezkoen arraun munduarentzat egun historikoa zela adierazi zuten emakumezkoen traineruetako ordezkariek. Korronte handia eta haizea izan ziren nagusi...\nOrio AEko furgonetaren ezbeharra atzo, putre batekin\nby karkara.eus Aktualitatea.\t- Eka 11, 2018\nOrio Arraun Elkarteko furgoneta batek ezbeharra izan zuen atzo. Legutiotik bueltan zetozela, putre handi bat atera zitzaien errepidera, eta ezin izan zuten saihestu; bertan zirenen arabera, animaliak bi metro inguruko zabalera zuen hegoak zabalduta....Read More\nIbon Huegun: “Jendetsuak izan dira Garagardo Azokako otorduak eta ekitaldiak”\nby karkara.eus Aktualitatea.\t- Eka 7, 2018\nPasa den asteburuan, ekainaren 8tik 10era bitartean egindako VI. Garagardo Azokaren balantze “oso positiboa” egin du Orio Arraun Elkarteak, seigarren urtez ekitaldi hori antolatzeaz arduratu dena. “Orio Arraunketa Elkarteak eskerrak eman nahi dizkie oriotarrei urtez urte...\nMirotza Sariak emanez abiatu dute Orioko Garagardo Azoka\nby Urola Kostako Hitza\t- Eka 2, 2018\nOrio Arraunketa Elkarteak antolatuta, VI. Garagardo Azoka ospatzen ari dira Orion. Atzo arratsaldean, irekiera ekitaldian, Mirotza Sariak eman zituzte, eta aurten bi txirrindulariri egin diete aitortza: Haimar Zubeldiari eta Leire Olaberriari. Arraun elkarteko presidente Ibon Huegunen...\n‘Zergatik ez?’ esatearen arriskua\nby Urola Kostako Hitza\t- Mar 31, 2018\n“Erokeria zela pentsatu nuen hasieran”. Zintzo aitortu du Ainhoa Pozo Lizaso oriotarrak. “Baina, ‘zergatik ez?’ pentsatu genuen gero”. Ia oharkabean, Bilbora arteko bidea egin du, jada, galdera horrek. Izan ere, ospakizun gisa “gauza...\nby karkara.eus Aktualitatea.\t- Mar 13, 2018\nEstropada bana jokatu zuten Orio AEko traineruek pasa den asteburuan. Larunbatean, martxoaren 10ean, Euskadiko Ibilbide Luzeko Traineru Txapelketa jokatu zuen nesken traineruak. Zilarrezko domina lortu zuten, bigarren egin zuten estropadan, San Juanen atzetik. Gizonezkoek Castron jokatu...\nOrio Arraunketa Elkarteak ohiko batzarra egin zuen ostiralean\nby karkara.eus Aktualitatea.\t- Mar 12, 2018\nOstiral arratsaldean Orio AE-ren ohiko batzar nagusia egin zen kultur etxean, arratsaldeko zazpietan. Arraun elkarteko ordezkariekin batera, 65 bazkidek parte hartu zuten batzarrean. Bilkurako puntu guztiak inongo eragozpenik gabe landu ziren: – Aurreko aktaren onarpena –...\nOrioko gizonezkoen trainerua hirugarren eta bigarren postuan sailkatu da asteburuan\nby Urola Kostako Hitza\t- Ira 17, 2017\nEusko Label Ligako azken bi jardunaldiak jokatuko dituzte arraun taldeek asteburuan. Larunbatean Bermeon izan zuten hitzordua, eta Bermeo Hiriko XXXV. Bandera izan zuten jokoan. Hondarribiak irabazi zuen bandera, eta bigarren izan zen Urdaibai. Oriotarrak hirugarren sailkatu ziren....\nGorka Aranberri: “Liburu batean idatzita bezala atera zaigu guztia; eta oso gustura gaude”\nby zarauzkohitza.eus Aktualitatea.\t- Ira 12, 2017\nZalantzarik gabe, historikoa izan zen igandeko estropada. Hala izan zen. Lehen jardunaldian errekorra txikitu zuen Urdaibaik, eta historikoa izan zen marka berria jarri duen taldea gainditzea itsasaldi handiko egun batean. Lehen aldia da, gainera, Oriok Kontxako...\nJon Salsamendiren mezua: “Oriotar eta Orioko zale guztiei”\nby karkara.eus Aktualitatea.\t- Ira 8, 2017\nJon Salsamendi naiz, Orioko entrenatzailea. Talde osoak buruan dabilkigun amets/balentria hau partekatu nahi nuke zuekin: Igande honetan, Oriok inoiz lortu ez duen “remontada” batekin bandera etxera ekartzea! Esatea erraza da, baina lortzea oso-oso zaila. Hala ere,...


Euskadiko Artxibo Historikoa, funtsen gotorleku. Noticias de Gipuzkoa\nEuskadiko Artxibo Historikoa, funtsen gotorleku\nSinatutako akordio bati esker, Eusko Ikaskuntzaren funtsen zati bat gordeko du\n2018(e)ko apirilaren 13a, ostirala - 06:03etan eguneratua\nIñaki Dorronsoro eta Bingen Zupiria. (Oskar González)\ndonostia- Eusko Ikaskuntzak eta Eusko Jaurlaritzako Kultura eta Hizkuntza Politika Sailak akordio bat sinatu zuten atzo Bilbon, Eusko Ikaskuntzaren funtsen zati bat Euskadiko Artxibo Historikoari uzteko. Bingen Zupiria Kultura eta Hizkuntza Politikako sailburua eta Iñaki Dorronsoro Eusko Ikaskuntzako presidentea izan ziren sinaketa horren arduradunak.\nAzken lau hamarkadetan Euskadiko Historia Garaikideko Dokumentazio Zentroan bildutako dokumentazioak osatzen du lagapena, baita bere garaian zenbait euskal familiak eta erakundek Eusko Ikaskuntzari dohaintzan emandako 30 bat dokumentu-funts ere. Material hori guztia 2.000 kutxa ingurutan gorde dute eta hemendik aurrera, historialari eta ikertzaileek Artxibo Historikoan kontsultatu ahal izango dute. “Eusko Ikaskuntza gure herrialdeko erakunde garrantzitsuenetako bat da, eta nabarmendu behar dugu, gainera, dokumentu funts osoenetako bat duela. Funts horietako batzuk orain Euskadiko Artxibo Historikoak babestuko ditu;bere dokumentu-funtsari orain balio handiko ondarea gehitzen dio”, esan zuen Zupiriak.\ndokumentazio zentroaEusko Ikaskuntzak Dokumentazio Zentroan bildutako materialak honako elementu hauek ditu: kalitate handiko liburutegi espezializatua -8.217 liburu eta aldian behingo 2.367 argitalpen-zenbaki-;1936 eta 1980 bitartean bildutako dokumentazioa, batez ere Donostiako Casa Baroja inprimategitik eta La Voz de Españaegunkaritik -175 kutxatan gordeta-;kartelen bilduma bat eta hemeroteka bat, 400 kutxa inguruekin.\nDokumentu ondare hori azken lau hamarkadatan bildu da, Eusko Ikaskuntzak Historia Garaikidearen Dokumentazio Zentroaren proiektua sustatu zuenetik. “1978an Eusko Ikaskuntza birsortu zenetik, erakundea premiazkoentzat jotzen ziren eginkizunetan lanean hasi zen. Diktaduraren garaian arduragabekeria kulturalean eta ondareari tratu txarrak ematen lau hamarkada egon ondoren, gure herrialdeak gabezia ugari eta oso larriak zituen. Ikerlana sustatzeko, lehentasunezkoa zen artxiboen eta dokumentu gordailuen egoera aztertzea. Horretara dedikatu zen Euskal Ikaskuntzen Kongresua, monografikoki”, azaldu zuen atzo Dorronsorok.\nOrain material hori guztia Euskadiko Artxibo Historikoak babestuko du eta Zupiriak eskerrak eman zituen “Eusko Ikaskuntzak Euskadiko Artxibo Historikoaren proiektuaren gainean erakutsitako konfiantzagatik”. “Eraikin honek dituen funts guztiekin batera, aurrerantzean, beste erreferentzia oso garrantzitsua egongo da”, gehitu zuen.\nDokumentazio Zentroko dokumentuez gain, Eusko Ikaskuntzak hainbat jatorritako 30 bat funts utzi dizkio, besteak beste, Santiago Cunchillos funtsa eta Aramendi bilduma. - N.G.


Gobernuak talde sozial pribilegi-atu baten aurkako gerra hasi du. Euren soldatak altuegiak dira, langileontzat lotsagarriak, gehiegikeri bat dira. Baita ere duten talde honek duen boterea mugatu behar da, gure ekonomiaren kontrol handiegia baitute. Ez dira bankariak. Ezta eraikuntzako mandi-mandiak. Ez dira Salamanca auzo-an edo Negurin bizi. Portuetako langileak dira.\nKapitalisten esku dauden komunikabideek bere ohiko lana hasi dute. Langile hauek pribilegiatu batzuk direla. Irakasle edo osasungintza sektoreko eta zama-langileen arteko soldata tartea lotsagarria dela. Langile hauek mafia baten antzera jokatzen dutela. Hala baieztatu du sektoreko patronalak, Anesco, greba ilegalak hasi dituztela salatuz.\nEspainiar erresumako gobernuak esandakoa, benetan ahalkegarria da. Alde batetik, Europar Batasunetik datorren agindua dela, sektorea liberalizatzearena. Hau da, enpresei langile barra librea eskaintzea, borroka eta odolaren bitartez lorturikoak. Langileek ere ezin izango dute sektorea-ren gaineko kontrola mantendu, hau da, enpresek orain arte langile zerrenda itxi bat bazuten, neurri honekin kontratazioa-ren kontrola erabat lortuko dute. Gainera, subrogazioa debekatu nahi dute. Aipatu duten bezala, "negoziazio kolektiboa izan behar da lan harremanen gidaria".\nLangileon aurkako beste eraso bat da. Langileok Thatcherrek Britainia Handiko meatzariaren aurka egindakoa eskuliburu-tzat izan beharko genuke. Behin eta berri-ro errepikatzen baita, antzeko ondorioekin.\nElkartasunaren praktika berreskuratu be-har dugu. Dauden borrokak elkar-konektatzea, baina baita ere bizi dugun inguruetan bizi ditugun lan gatazkak azalaraztea. Langileak gara, baina baita ere auzokideak. Elkartasuna beharrezkoa dugu. Bai zama-langileek, baita beste guztiek ere.


Jon Etxabe 2021/06/11 09:35\nEKIALDEA: Calako meatzeak, Cala, Santa Olalla del Cala, Zufre, Campofrio, Rio Tinto, Zalamea La Real.\nUztailaren 14a. Asteazkena. H:44.a - 7.a\nTxuarrak dira txori ugarienak kanpinean. Txio-txioka entzuten ditugu egunez adarretan goiz eta ilunabarrez, bando zabaletan agertzen dira lurrean egonezin bihurrian, elkarren lehian nor geratuko bazkaleku onenarekin, zenbait esparrutan zomorro gehiago dago bestetan baino nonbait. Bada ere biligarroa baino txikiagoa den txori bat, arrea, moko luzea eta gandortxoa duena. Zozo bakar bat agertu da oraingoz.\nOdiel ibaia jaiotzen da kanpinetik ehun metrora, urte osoan agortzen ez omen zaion bi tutu zabal oparoko iturrian.\nBadajoz eta Sevillako mugen ingurura.\nArtadia eta artelatz-basoak izan ditugu gaur ibilbide, mendi-muino soil, txara zikin, sastrakadi eta eukaliptoek desitxuratutako lurrik ere egon badagoen arren. Pikondoak etxe inguruetan. Behiak, zaldiak, txerri beltzak, astoren bat, oiloak solte... basoan edo granjaren baten inguruan. Gorri uzten dute behiek dabiltzan esparrua; ikusi dugu gari-lasto xehatua ardientzako piloetan banatuta esparru ertz batean.\nHarri tolestutako hormak diraute hemen ere, basoa zeharkatuz, jabego edo esparru ezberdinak bananduz; baina ugaldu dira burdin harizko hesiak ere. Izan da mendi-tontor gailen batean goitik behera eta zeharka zihoan harrizko hesi horietako bat, harresia zirudien gehiago hesia baino .\nErrepide nagusiak elkar lotzen dituzten bideak: herritxoen inguruetan daude, estuak, lasai ibili beharrekoak, harrizko hormen arteko korridore besterik ez batira zenbait.\nBidaia aparta, gozamenerakoa, gutxi bezalakoa, basorik baso, behatokiz behatoki, ikuspegi zabaleko paisaia erakargarriaren aurrez aurre.\nSekulakoak izan behar dute oinezkoen ibilbideak: herri gehienetan iragartzen dituzte mendikadak, egoki zehaztu eta iragarrita.\nGozokia zen guretzat txikitan piku melatua, elikagai oinarrizkoa izanen zen hemen garai batean.\nPuerto Real. Txikitxoa, kanpai-hormadun elizarekin.\nHerriotan ez dago diruketarik, bizitzeko lain eta kito, apalak dira elizak, berritu gabe daude. Elizaren aurretik dago norberaren biziraupena. Urdai azpikoa erakutsi besterik ez zaio egingo lapikoari herriotan, sartu atera bat, urtu ez dadin.\nArgalak eta txikiak dira txakurrak eurak ere. Baina bai ugariak.\nArte enbor sendoak, erabat hilda, idor, zutik zein etzanda lur hori zabalean: zirraragarria. Bizitzaren irudi bortitza, mila burutaziorako irudi eta iturri.\nAldats beherakoa bada ere, larre-saila, dehesa, deitzen diote; nik dehesa nahitaez lauarekin lotzen banuen ere.\nBorroka-leku izan zen lurralde guzti hau: herri orok du bere gaztelua. Gizakiaren historia osoa da borroka bortitza. Hala da gaur egun ere, baina armak, gotorlekuak, erasoak eta babeslekuak erabat ezberdinak dira. Lehiak dirau, borroka bera da sakonean, sufrimendua ere berdina: gutxiengo baten gehiengoarekiko zapalkuntza, guti batzuk gehiengoaren bizkarretik bizitzea alegia, iraunkorra da, betikoa. Itxurak, formak, agerbideak aldatsen dira soilik.\nCalako meatzeak. Zirraragarria, kontraste bortitza paisaiaz gozatuz goazenontzat. Hautsez oratutako mundu beltza, inguru eder batetan. Ezustean harrapatu gaitu, ez baikenekien zirenik ere meak hemen, bihar espero genuen meatzeak ikustea Rio Tinto eta inguruetan. Kobrea eta antzerako mineralak ateratzen omen dituzte Cala herriko gizon gazte batek gero herrian azaldu digunez. Inguru idiliko batean izugarrizko lur, harea edo hauts beltzeko tontorrak harritzen du bidaiaria; makinatzar garraiatzaileak ari dira lanean, berezkoak direnen adinako tontor edo muinoak sortuz hondakin pilatuez. Garai batean meatzarienak behar zuten harrizko etxetxo beltz hondatuak dira esplotazioaren aztarna gordinak.\nCala. Herri txikitxo zuria, meatoki beltzarekin zerikusirik ez duena; etxeak dira, agiamn, beste herrietakoak baino xume eta nanoagoak. “Mea Plaza”, “Plaza de la Mina” du izena herriko plazak, baina errepide ertzeko kalean dago herri-bizitza pilpilena. Bada utzia eta hondatua dagoen eraikin bat meekin zerikusia izanen zuena. Herritik at, muino batean, gaztelua: meatokiak babesteko ote?, aspaldikoak baitira meok. Dorre eta kanpai-horma antzerako sarrera bereziak ditu elizak: esplotazio gorriena dagoen herrietan badakite ugazabek eliza ponpoxoak jasotzen.\nEzin izan dugu jakin herriko biztanleria meatzaria den, meatzetik bizi den ala meatzariak kanpotik datozen, ezta ere zuloetatik ateratzen duten mea, ala lur-azaletik Rio Tinton bezala.\nUme gineneko hiru aurpegiko kilometro-harri buru-borobilak diraute oraindik errepide ertzean, zenbakiak pintura beltzez ezabatuta.\nSanata Olalla del Cala. Gaztelutzarra nabarmentzen zaio, goregi dago goizeko bero sapaz igotzeko; taberna, jatetxe eta antzerako ugariz berritu da errepide ertza; errepidetik barrurantz zabaltzen da alde zaharra. Bizitza handikoa dirudi. Ugaria eta ederra dira, sendoak, lehen solairuko zein zoru pareko burdineriak, orain artekoak baino ederragoak, dotoreagoak. Dotorea da hilerrira sarrera ere. Gaztelu azpiko kaledia da pobreena, hemen ere; ahal duenak beheko auzo lauetara egiten du ihes. Elizek itxita jarraitzen dute, Olallan ere: kupula dute herriotan eliza gehienek, egiturari jite arinagoa emanez, batez ere barnea argituz. Ez da turista-herria, baina merezi izan digu kale arteko ibiliak, herri orok du bere grazia nekatuta ez bazaude eta begiratzeko grina eta ikusminik baduzu.\nPaisaia-bidaia da gaurkoa, paisaia zaigu batez ere ikuskizun, ezer guti berri edo interesgarririk erakusten digute herriok ikusgaien edo giro aldetik.\nLabarren azpiko lautadan dago Zufre herriko urtegia.\nErrepidean dabiltza hemen txerri beltzak\nZufre. Meetako sufreak ba ote zerikusirik izenarekin?. Zuri-zuria mendi-mutur batean, ikuspegi bitxia eskaintzen du beheko aurretik begiratuta, zintzilikatuta bailego labar gaineko puntan: “Arrano habia” azpi-izena jarri diote: habia zuriko arranoa, arrano-habia da izan ere. Beherenean kokatua dago elizatzarra, pendiz bertikalaren gain-gainean, herri zuriaren aurrean arre, bera bailitzan gotorleku eta harresi. Kobazulo zenbait labarren oinetan. Ikuskizuna da herria osotasunean urrutitik begiratuta.\nKale zabalak zeharkatzen du, luze, herria plazaraino, non hasten den alderdi zaharra, herriko altxorra. Kale estuko txirikorda, dena kantoi, dena kale-gurutze, dena biragune, autorik sar ezin daiteken kaleak, pasabide diren karkabak... hau bai hiribildu-labirinto korapilatsua. Antzinako plaza, bertan egitura bitxiko udaletxea arkupe gainean, jite bereko adreilu gorri-iluneko eliza zaindua, harrizko iturri ezberdina etengabeko eman oparo azkarrean. Plaza berria, osagai ugariz ederra da, baina batez ere behatokia izateak egiten du erakargarria, urrutietarainoko soa ahalbideratzen duen behatokia baita, arrano habiaren ertz paregabea. Zezen-plaza ere badu, brist zuritasunez.\nEgunkaria non erosiko galdetuz, neskatila bat suertatu zaigu informatzaile:\n· Zabala iruditu bazaigu ere, 1.300 biztanle besterik ez du herriak.\n· Elurra noizik behingoa omen, baina paraje hotza dela dio, gripe-lekua.\nzezen-plaza zuritzen ari dira bi emakume, eguzki galdan, mingaina ozen astinduz eta bizi eta etenik gabe eraginez isipua: “lo malo no ez la tarea, lo malo ez el toztaero”. Irailean dira jaiak, eta urtero zuritzen dute zezen-plaza.\nFuenteheridosen bezalatsu, herriko sarrera itxita dago konponketa batzuk direla-eta, baina ez dute, han bezala aurrez iragartzen. Castaño herrian bide erdia soilik zulatu zuten, beste sarrerarik ez zuelako herriak, sarrera osoa hemen.\nFEDERen diruak dabiltza Zufren ere berrikuntza lanetan, Europako dirua.\nHigueras dela Sierra. Xafla zuria, mendi magal berdean.\nBerea dute hitz jarioa andaluziarrak, andaluziar menditarrok ere.\nMea esparrua. La Granadatik aurrerako lurraldea da mea esparrua errepideko letreroak dioenez. Baina herri horretako emakume batek esan digunez mea-herriak Nervan hasten dira.\nLa Granada de Rio Tinto. Sarreran badira etxetxo baxu, txiki, xume, ezereztxoak, meatzarien bizitoki itxura hartzen diegunak. Bestelako etxeteria ere ez da askoz handiagoa ez ederragoa. Kanpai-hormadun elizatxo moinoinoa.\nCampofrio. Egun beroa Canpofrion ere!!!. Zuhaitz artean gordeta, ez da ia ikusi ere egiten urrutitik, eliza eta zenbait teilatu ageri zaizkio soilik. Espainiako zezen-plazarik aspaldikoena ei bertakoa: herritik kanpo kokatua, borobila ohi denez (Cuidad Realeko herritxo batean bada zezen-plaza koadratu bat), baxua, zuri-zuria, ate gorri-ilunekoa, ohizko osagaiez hornitua. Handi ikusi dugu eliza, baina bertatik ez da hala, tontorrean dirudi baina ez da tontorra bere kokagunea; iluna ohi da elizotako ate-buelta, honena, baina, okrea da. Harritzar landugabea jarri dute plazan eskultura edo monumentu gisa mea-herria irudikatuz: Nerva aurretik ere onartzen dute beraz meatzari nortasuna.\nMutiko bihurri batzuk inguratu zaizkigu harriari begira geundela plazan:\n· alkatea dela esan digute irribarrez harriak zer esan nahi duen galdetu diegunean, zirikatu ditugu baina ez digute ezer argitu: bada nolanahi zerbait alkatearekin.\n· Nongoak garen, Euskadikoak: Bilbo lotzen dute Euskadirekin: Atletic edo Gugenhein eragina ote?. Ez digute ETA aitatu.\nDiren bero zaleak izanik, katuak eurak ere gerizan daude!..\nZuzenean doa euri-ura teilatuetatik kalera, ez da harritzekoa irtentxo babeslea jartzea leiho-buruei.\nAhuntz-talde izugarri handia agertu da Campofrioko zezen plaza alboko asketara: gaztea zen ahuntzaina, praka motz gorriz eta kamiseta zuri mahuka motzez jantzita, buru hutsik, bi txakur handi lagun zituela: abeltzain eredu erabat ezberdina. Artzain nagusi bat aurkitu dugu geroago, kapela, jaka eta artzainen gainerako osagaiez jantzita: filosofia, esperientzia, adina... zer dute ezberdina eta zer berdina artzain biek?, zerk elkartzen ditu eta zerk banatzen?, zertan ote ados, zertan ez?, bi mundu ezberdin ala mundu berdina ezberdin azaleratua?.\nGalsoro izugarri handia, lursail bereko bakarra; alboan behiteria handiko granja txukuna. Nekazaritzaren bi aurpegi ezberdin, baina erraldoitasunaren filosofia bera, garai lurralde banatu eta azienda murritzetik urruti.\n112 kilometro, mendizerrako azkenak.\nIzarrak dira zuhaitz arteko egon nagian gaueko argi geldiak; auto-argiak, aldiz, ziztu biziko izar uxatuak dirudite aurreko basoan. Basoz eta mendiz inguratutako herritxoetan ere ikusezin egiten zaigu gaueko izar-sabai lasaia, telebistak etxe barrura lotuta edo argindarraren argitasunaz itsututa.\nSE matrikula da ugariena kanpalekuan: hiritarra baso bila.\nUztailaren 15a. Osteguna. 45.a - H:8.a\n“Txinparta-eresia”., Ze enbor ote zuen begietan, Bedoña aldeko pagadiak, Sakanako haritz lerdenak, Aracenako arte zein artelatz sendoak ala lurrotako enbortzar ilun hilak?.\nUgariak dira meategi-lurralde osoan zabortegi edo hondakindegiaren aurkako pintadak: ez dugu argitu ahal izan baina meatoki eta meategiarekin dute zerikusia. Nolanahi zabor gehiegi egitean dago arazoa, zaborgilea eta hondakin sortzailea baita gaur egungo gure kontsumo-gizarte hau. Etxeetan zein lantegietan.\nIa Campofrion bertan hasten dira meategiak. Ez dago deskribatzerik meategi-paisaia, joan eta ikusi egin behar da zer den jakiteko. Erabat hozkatutako mendiak, laututako mendi muinoak, hondakinek sortutako mendi berriak, 300 metrotan beherantz jandako zulotzarrak, ur garbiko urtegiak eta kutsatutako lakutzar koloretsuak... paisaia estralurtarra. Izugarri zabalak dira mea esparruak, urketa-uholden hondakinez beteta daude bere inguruak, kolore ezberdinez pintatuta dirudi bailara osoak, mendi baten eskeletoa bailitzan edo mendi baten erraiak inguruan barreiatuta baileude.\nErraldoia da meategiotan dabilen eta darabilten tresneria.\nErdi Arora garamatzate hiribilduek, mundu bortitz beldurgarri batera jauzia da mea-lurralde hau, fikziozko pelikula bat ikustea bezalakoa. Izugarrizko zirrara eta sentipen bortitzak sortarazten ditu. Zenbat izerdi eta zenbat sufrimendu, zenbat ezintasun, ze giza esplotazio... mendi gorri apurtu hauetan.\nLa Dehesa. Xumeagoak ezin auzoak, herritxo xumeak, adreiluz egindako behe solairu soileko etxeak: zuriak nola ez. Meatzarien etxebizitzak behar dute izan.\nCerro Colorado. Gorrizka bizia da batez ere harkaitzaren kolorea, hortik herriaren izena. Rio Tintoko museoan ikusi dugu argazkietan mendixka horren bilakaera: mendi gailen zabala zen bere garaian, erabat desagertu da jadanik mendia, gaur egun hainbat metrotan janda dago lur-zorua beherantz ehunka metrotako zabaleran: “Crater” da jadanik “Cerro”a, “Colorado” izaten jarraitzen du.\nBehatokia egin dute errepide ertzean delako Cerro Colorado patxadan ikus ahal izateko. Ikuspegi harrigarria da, bihotza kizkurtzen duenetarikoa.\nHondeamakina izugarri erraldoia dago erakusgai behatokiaren alboan, ikusgai soilik ez, agian oraindik erabili darabiltelako.\nRio Tinto. Mea, meatokia eta meatzari herria Ez da patxaran eraikitako eta gauzatutako herria. Nahiko aldrebesa, zatika edo auzoka bezala egina, sakabanatutako itxurakoa: etxe baxuko kaletxoak behe inguruan eta meatzarien etxe berri garaiagoak gorago, etxebizitza merkeak. Ugazaba ingelesen bizitokiak eta ospitalea aldiz etxeteria biktorianoa da, erosoa eta dotorea. Museo dira gaur egun ingelesen etxeak eta ospitalea. Kanpai-horma handi bat du elizak, bakarti dago, herrian bertan baina erabat aparte. Udaletxea ere bakarti dago. Meatzarien Plaza errepide-gurutze borobila da gaur egun.\nMuseoa: Oso interesgarria bilakatu zaigu.\n- Erromatarren aurretik haziak ziren meatokiok zulatzen.\n- Burdina eta era askotako mineralak ustiatzen dituzte gaur egun.\n- Meatokiak daude Almonsterren, nabaritu ez bagenituen ere, herriari mea-herri antzik hartu ez bagenion ere. Zulorago, beherago daude meategiok. Itxura eta errealitatea ez datoz beti ados.\n- Aurrez aurre kontrajarri ziren bi kultura, bi bizimolde eta bi irizpide lurraldean: meatzaritzarena eta nekazaritzarena. Zalamea izan zen nekazari kulturaren defendatzailea eta aurrez aurre jarri zitzaion mea konpainiari. Nekazariekin elkartu ziren meatzariak bere eskubideak defendatzeko. Greba gogor bat izan zen 1888an. Izugarria izan zen errepresioa, ejertzitoak su egin zien herriko plazan bildu ziren nekazari eta meatzariei, hauek inolako jokabide bortitzik erabili ez zuten arren. 13 soilik dira hildakoak ofizialki, 200 gora izan omen ziren benetan. Gizalegez jokatu omen zuten grebalariekin txapelokerrek.\n- Bada datu gordinik:\n· Isilpean lurperatu omen zituzten bere hildakoak hainbat sendikok, meatokietako hondakinetan, zuzendaritzat hildakoen familiakoekin errepresaliarik har ez zezan, lana galdu beldurrez alegia.\n- Gaurko egoerarekin alderatzeko datu interesgarririk ere bada:\n· Ugazabek ez zuten onartu inolako eskakizunik greba bukatu ostean gerora arte, inork pentsa ez zezan grebaren bidez lortu zutela langileek inolako aurrerapenik, inork uste ez zezan grebaren ondorioak zirela egoera hobetze neurriok.\n·10 urtetik beherako umeek egiten zuten lan, ume pila batek egin ere, beren lansaria askoz txikiagoa zelako.\nHorrez gain hainbat burutapen sortarazten dizuten datuak aurkitu ditugu:\n- Portugalen basoetako izurritea uste generitzon txara-gai edo sastraka hura Cistus Landanifer du izen teknikoa, gazteleraz jara pringosa. Euskara-hiztegiak estrepa deitzen dio gaztelaniazko “jara”ri, txara beste hiztegi batean. Zabalduta dago Huelvako mendietan ere. Gero jakingo genuen kolonia motaren bat egiteko erabiltzen dela bere lora, errentagarria dela beraz gure sastraka.\n- Ikasi dut nondik etorri zen mendiotako garai bateko basoen galera, noiztik eta zergatik datozen gaur egungo artadi eta artelatz-basoak. Oso hitsa da mendion historia :\n· Mediterraneoko pinudiak ziren hemen garai batean.\n· Remisa markesak neurriz kanpoko ustiaketez gorritu zituen pinudiak, agindu zioten arren, ez zituen birlandatu mendiok, neurri guti batean baino.\n· Mea-gaiak, metal bihurtzeko labeen keak, azido sulfurikoak, erabat galdu zituen markesaren aizkorak zutik utzi zituen pinuak.\n· Geroztik birlandatutakoak dira gaur egungo arte eta artelatzak.\n- Meatzarien bizi-baldintzei kontrajarriz, museo, meatoki, meatzari eta inguruko argazki eta datuen aurrean eta alboan Ingalaterrako Erreginak erabilitako tren dotore-dotorea, luxuzkoa, dago ikusgai. Alfontso XIII.arentzat ekarri zuten hona, bisitara etorri behar zuelakoan; geroztik meategietako jauntxoek erabiltzen zuten Huelva hiribururako joan-etorrietan.\nCorta atalaya. Rio Tinton. Kilometrotik gora du luzeran, 300 metro beherantz, mailaz maila eginiko buruz beherako gorrizka ilun koloreko kono beldurgarriak. Mendi osoa janez eta beherantz zulatuz eginiko krater ikaragarria, ikaragarria, ikaragarria.\n“Todo por la Patria” dira hemengo txapelokerrak.\nBi ikuspegi bortizki kontrajarriak El Campillora bidetik: olibondo berde iluneko mendia alde batera eta jandako mendi erraldoia bestera.\nEl Campillo. Herri xume-xumea, ilaran jarritako txabolak dirudite etxeek, ia teilaturik gabe, ateburua eta teilatua ia bat; etxetxo zuriak, jakina. Plazatxoan mea-harri gorriak, landu gabeak, herriaren meategiarekiko lotura iragarriz: herri honetan ez dago meatokirik, herri honetan meatzariak bizi dira.\nZalamea la Real. Lurraldeko herri garrantzitsuena, handikeriarik gabeko handiena. Nekazari herria, zatia aldatsean, zatia lauan; autorik ia ibili ezin den kale estuak elkar gurutzatu eta kiribiltzen diren labirinto zabala. Erdigune zaindua du. Ez du lekurik plaza handi batentzat, beraz kale zabala baino gehiago ez da herriko plaza nagusia, oinezkoentzako gordea. Erdiko kalea ez beste denak zementuz berdindutako lurra dute. Ez du herri aberatsaren jiterik, harrokeriarik gabeko herria. Badu zezen-plaza, nahiko handia, zuri-zuria. Hiriko eraikuntza esanguratsuei azalpenak jarri diete txukun aurrean. Garbitzaileari esker, Huelva osoan zabalik aurkitu dugun eliza bakarra izan da hemengoa, adreiluzko dorre puntazorrotz karratu kolorgetutako eliza: ez du gurutzadurarik, sendotasuna darie harrizko 10 zutabe borobil gotorrez egituratutako 3 nabe ia berdinei.\nHerri hau izan zen mea-zibilizazio berriaren aurrez aurre jarri zena.\nSufrimendu asko ikusitako eliza da hemengoa: Lisboako lurrikarak hondatu zuen, frantsesek aldarea korta bihurtzeraino arpilatu zuten eta 36an su eman eta suntsitu omen zuten.\n36ko eliza erreketa kontutan hartuz, bazen ezkertiarrik herrian.\nZergatik halako ezinikusia elizaren aurka?.\nMeategi esparru izugarri zabala da Nervara arteko tartea, segur aski bertan zeuden burdinolak. Ilargi-eremua dirudi, deskriba ezineko ikaragarria.\nNerva. Herri txukun, polit, zaindua. Kale-gune zabala besterik ez da herriko plaza. Udaletxeko dorrea, luzea bezain bitxia, bera da herriko gauzarik deigarriena. Meatokiko dorre bat jarri dute monumentu edo oroitarri gisa herrira sarreran.\nKontrabidetik sartu gara kale nagusian, sarri ohi dugunez.\n135 kilometro, mea-herrietan eta bide galduetan, Huelva probintziako azkenak.\n40 gradutik gorako beroa, katakiak eurak ere igerilekura datoz, hainbat gabiltzan arren uretan freskatzen; uretaraino hurbiltzen dira, bainularion buru artean, ur tantoren bat eramateko ur gaineko ziztu-biziko hegazkadan, nire ur gaineko begi harrituei papar urdinxkara erakutsiz.\nBukatu zaizkigu Huelvako egunak.\nBidaia honetako azken jauzia izanen da biharkoa, bagoaz Aracenatik, baina ez dugu aurtengo bidaia bukatzear dugun sentipenik. Etxeratzeko beste munduko amorrurik gabe goaz, neke handirik gabe, joan egin behar delako goaz, ez garelako egotera etorri, bazterrak ikustera baizik, ikusi beharrekoak ikusi ditugulako, egoteko gure herria dugulako.\nEgun atseginak Arazenakoak. Beroari ere hartu diogu eskua eta tamaina. Jendearen abegikortasuna, herrietako jende adeitsua, beraien hitz egin beharra, herri zuriak mendi berdean, txukunak, zainduak, Iparreko zonalde pobrea, dorre handiko adreiluzko eliza handi kolorgetuak, Iparraldeko mendiak, artadiak eta artelatz-basoak, gaztainadiak, mendiz-mendizko ibiliak, basoz-basozko gidaritzak, beroa eta batez ere meatoki eta mea-herriak daramatzagu gogoan iltzatuak Aracenatik, Ipar Huelva honetatik\n“Samurai berria”. Jose Mari Velez de Mendizabal:\nPolitikaren zoko ilunak, sasi politika denekoa, politika sasi-politika bihurtzen denekoa, sasi-politikoen politika, politikoen sasi-politika, sasi-politikoen sasi- politika, ... inola ere ez politikoen politika.


2013-11-30 Morgan kantujira | Bentazaharreko Mutiko Alaiak\nBentazaharra (e)k argitaratua 23:07 e(t)an\n2013koa azaroaren 30 honetan lehen aldiz bisitatu genuen Morgako herria. Askotan festa handien bila ibiltzen gara eta gauza erraldoiek betetzen dute jendea. Horiek ditugu gustuko.\nMorgako lagunek 3 taberna eta koadrila eder bat ondo pasatzeko nahikoa dela erakutsi ziguten. Zapatua zen bai, baina tenperaturak etxean geratzeko gonbita egiten zuen. Poliki-poliki jendea inguratu zen eta denak taldean ibili ginen 3 tabernetan gora eta behera.\nEderki ibili ginen kantuan, edaten, jaten eta azkenerako dantzan ere bai!!!!\nPintxo-poteak ez dakigu nola funtzionatzen duen asteroko martxan, baina atzokoan giro ederra izan genuela esan behar dugu. Espero dugu gure artean ibili zirenek guk bezain oroitzapen ona izango dutela.\nEtiketak: Kantujira, Morga\nEz dago erantzunik "2013-11-30 Morgan kantujira"


Osvaldo Dorticós - Wikipedia, entziklopedia askea.\nOsvaldo Dorticós Torrado (Cienfuegos, 1919ko apirilaren 17a - Habana, 1983ko ekainaren 23a) Kubako politikaria izan zen. Fidel Castroren Iraultzaren gidaria izan zen bere sorterrian (1957-1958). Lege Iraultzaileetako ministroa izan zen eta Errepublikako lehendakari izendatu zuten geroago (1959-1976). 1976. urtetik aurrera Kubako Estatuko Kontseiluko kidea eta Justizia ministroa izan zen.\n1959ko uztailaren 18a - 1976ko abenduaren 2a\n← Manuel Urrutia Lleó (en) - Fidel Castro →\nCienfuegos, 1919ko apirilaren 17a\nHabana, 1983ko ekainaren 23a (64 urte)\nCienfuegos eta Habana\nPopular Socialist Party (en)\nWikimedia Commonsen badira fitxategi gehiago, gai hau dutenak: Osvaldo Dorticós\nAzken aldaketa 4 martxoa 2019(e)an, 13:18(e)tan\nOrriaren azken aldaketa: 4 martxoa 2019, 13:18.


Hemen zaude: Sarrera » Herri aldizkaria » 2003 » uztaila » Lau hilabeteko kronika\n‘Euskaldunon Egunkaria’ itxi zuten eta ‘Berria’ sortu da. Lau hilabete pasatu dira itxieratik sorrerara. Ez nolanahiko lau hilabete. Honatx garai horretako kronika:\n"Hemen zeozer pasatzen dek”. Horixe aipatzen zen otsailaren 19an Azpeitian. Izan ere, herrian ez zen oso ohikoa ezezagun batzuen presentzia handia. Gasolindegi txikian, Orkatz inguruan, plazan… zebiltzan ezezagun haiek. Eta Zaharretan ere bai. Hurrengo egunean aurkitu zuen jendeak esplikazioa: Martxelo Otamendi Egunkaria-ko zuzendariak hitzaldia zeukan otsailaren 19 hartan Zaharretan, Baite Euskara Elkarteak antolatuta, eta hura zaintzera etorriak ziren gurera ezezagun haiek. Gero atxilotzeko. Esan daiteke, beraz, nolabait Azpeitian ere hasi zela operazio polizial eta juridiko hura. Lau hilabetera atera da euskarazko egunkari nazional berri estandarra —Berria—. Lau hilabete bizi izan dira. Lau hilabete historiko. Eta egoera bereziak eta pasadizoak, hortaz, batzuk bai. Baina, batez ere, hasierakoak geratu dira iltzatuta hori bizi izan dutenen artean.\nOtsailaren 20ko goizeko seirak. Gau hartan piztuta zegoen telefono mugikorrera deia Tolosaldeko batek. Martxeloren etxera sartu zela Guardia Zibila. Eta Egunkaria itxita zegoela. Ordubetera, Andoainen, AEKren egoitzan, dozena bat lagun zeuden bilduta. Zer egin? Nola hasi antolatzen? Nola hasi komunikatzen? Egoera beltza zen —hamar lagun atxilotuta eta Egunkaria itxita—, baina jendea ez zegoen nerbioak jota AEKren egoitzan, ez zegoen etsita. Lasai eseri, makinako kafesne triste bat hartu —zer ederki sartu zen, ordea…—, eta aurrera. “Goazen Tolosara. Bihar ere egunkaria atera behar dugu, eta han badago zeoze ateratzeko baliabiderik: Tolosaldean Egunero egunkariarenak —Egunero-ren enpresako bazkidea zen Egunkaria—”. Eta kanpaina hasteko leloa? Batek segituan: “Ba, kantukoa: Egunkaria aurrera”. Primerakoa zen leloa. Izan ere, bada garaia Euskal Herrian ‘gora’-tik ‘aurrera’-ra pasatzeko; ‘aurrera’ ez baita estatikoa, eta hemen, mugitu beharra dago. Lehengoan, Berria-ren 1. zenbakian Iñaki Uria, Egunkaria kontseilari ordezkariak kartzelatik idatzi bezala, “aurrera eta batera”.\nTentsio eta emozio handiko uneak izan ziren Tolosako lehen egun hartakoak. Tolosaldean Egunero-ko lan taldea Galtzaundi eskualdeko aldizkariaren lokalera joan zen. Hala, Tolosaldean Egunero-k Galtzaundi-ren izena hartu zuen, eta Egunkaria-k Egunero-rena. Hori, segituan egin zen. Baina eskualdeko batzuei azaldu beharra zegoen aldaketa hori; hau da, Tolosaldean Egunero-n —orain Tolosalde-ko Hitza izena du— azkeneko orrialdean zorion agurrak daude eta jendea egoitzara joaten da senideen-eta argazkiekin, baina egun hartan haiei esaten zitzaien Egunero-n ez zeudela Egunero-koak, baizik eta Egunkaria-koak, baina Egunero egiteko, eta Egunero-koak Galtzaundi-n zeudela, baina ez Egunero egiteko, baizik eta Galtzaundi. “Nola?”, jendeak. “Entzun duzuen bezala”. Ez zegoen beste esplikaziorik.\nEzta bromatarako girorik ere Egunero berriaren 1. zenbakia egitean. Kazeta egiteko gogo handia zegoen, eta pizzak ugari. Eta Coca Colak. Eta zigarroak. Eta buila batzuk ere bai. Eta inprimategiarekin negoziazioak. Eta egoera zelebreak, ondorengo pasadizoak erakusten duen bezala. Hau da, 1. zenbakiaren staff-erako —arduradunen izenak joaten diren txokorako— Galtzaundi-ren eta Tolosaldeko Egunero-ren arduradunen sinadurak-eta behar ziren, haien izenean baitzioan, eta hori egiteko, Egunero-koak deitu egin zion Galtzaundi-koari: “Hi, staff-a egin behar dugula”. Laguna, kezkatuta zeharo: “Estafatu?! Hori ere bai?!”.\nHitz egiteko gogo handirik ez zegoen goizeko ordubatak aldera. Imaginatu egoera: ordurako lau langile besterik ez egoitzan, zenbakia inprimategira bidaltzen internetez, egoitzako —behe batean dago— ate ondotik autoren bat pasatzen ari zela entzun, arnasari eutsi eta… “lasai, ez da gelditu”. Guardia Zibila noiz etorriko beldurra zegoen lokalean.\nMartxelok kartzelatik irten zuenean hari telefonoz elkarrizketa egiteko beldurra ez zegoen, baina ezohiko egoera gertatu zen Tolosako erredakzioan. Asteartea zen, otsailaren 25a, gaueko bederatziak inguru. Deia Madri-lera, Egunero-k han zuen kazetariari, ea Martxelo harrapatuko al zuen kartzelatik irten bezain azkar, Tolosatik pare bat galdera egiteko, egunkariak bederatzi eta erdietarako Iruñean behar zuela eta. Iritsi ziren bederatzi eta laurdenak eta Martxelo kartzelatik atera zen. Baita Egunero-ren kazetariak azkar harrapatu ere. “Hemen daukazue Martxelo. Aizak, Martxelo, Tolosatik hotsegiten ditek. Benga”. Eta Tolosan telefonoaren ondoan dozena bat kazetari, baina inork ez nahi telefonoa hartzerik! “Hartu baten batek!”, bota zuen batek. Ezta hala ere. Bost segundo luze izan ziren. Azkenean gazteenetakoak hartu zuen. “Martxelo, bi galdera egingo ditiat”… baina orduan Martxelo zen ezin zuena hitz egin, emozionatuta zegoen. “Bueno, aizue, Martxeloren adierazpenik gabe bidaliko dugu Iruñera, baina testua moldatu behar duenak, moldatu”. Eta hala joan zen 5. Egunero hura. Baina ez. ETB2n Teleberri-n, 21:35ean, Julio Ibarra aurkezleak esan baitzuen ETBko kazetariak ondoan zuela Martxelo eta elkarrizketa egingo ziola. “Ez ba, Martxelo. Adarrik ez!”, esaten zen Tolosako erredakzioan. Huskeria esanda ere sartu beharra zegoen Martxelok esandakoa, eta Iruñera deitu behar, beraz. “Aizue, atzera bota bidali duguna. Hor izango duzue berriro, hamar minutu barru”. Gero, egundoko adierazpenak egin zituen, eta merezi izan zuen aldaketak.\nBerria-ren zuzendari izendatu dute orain hura, baina lau hilabete hauetan apenas egin duen kazetari lana. Harremanetan ibili da, hitzaldiak ematen, elkarrizketak… Egunkaria-ko jende asko ere gauza berriak egiten egon da Berria sortu baino egun bat lehenago arte: kazetariak harpideak lortzen, giza baliabideetakoak herri batzordeak sortzen eta gidatzen… Berria-ko erredakzioko buruetakoa batek, egunkari berriaren 1. zenbakia egiten ari zirenean zioena: “Egunkaria itxi zutenetik, DV ez diat ezta irakurri ere egin”. Bazen beste zereginik. Egunkaria itxi zuten garaian erdarazko komunikabide bateko langile batek esan zuen: “Hauek balak dira!”. Arma bakar, hitza dutenak.\nHerrian 59.000 eurotik %44 bildu da orain arte Uztarria


Iruzurrak lineako loteriaren bidez\nZenbait loteria fidagarri, juridiko eta iruzurrik ez dutenak (RedFoxLotto lineako lineako zerbitzuen hornitzaile nagusia barne) badaude ere, lineako loteria iruzur ugari daude, besterik gabe, zure dirua sari bat lortzeko aukera larririk gabe diseinatuta daudenak. Artikulu honetan lineako loteria iruzurrei buruzko informazioa emango dizugu.\n“Loteria irabazi berri duzu” posta elektroniko iruzurra\nJende gehienak, azkenean, sarrerako ontzian aurkitu du mezu elektroniko horietako bat. Norbaitek esaten dizu milioika loteria irabazi duzula, gehienetan ere jokatu ez duzun loteria. Beno, iruzur saiakera nahiko nabaria da. Mezu elektroniko horiei erantzuten badiezu, iruzurgileak harremanetan jarriko dira, esanez dirua eskuratu ahal izateko, zure banku kontua eman behar duzula eta “tramitazio kuota” ordaindu behar duzula, ordainketa askatu ahal izateko. Izapidetze-tasak, noski, betiko galduko dira. Zenbait kasutan, are okerragoa izan daiteke zure bankuko kontuaren xehetasunak ezagututa, iruzurrak zure kontuan funtsak eskuratzeko modua topa dezakeelako.\n“Doako” loteriaren sarrerak iruzur egiten du\nSari handiak dituzten loteriak daudela aldarrikatzen duten webgune ugari daude, eta doako sarrerak doan eskuratu ahal izango dituzu. Egin behar duzun guztia erregistratu eta zure zenbakia aukeratzea da. Orain, oso ona da – nork ez litzaioke gustatuko sari handi bat jaurtitzea dolar bakarra kostatzen ez bazaizu?\nArazoa zera da: doako loteria gune horiek iruzurrak direla. Zenbaki egokiak izango balira, seguruenik ez zenuke ordainduko edo zenbaki konbinazio bat argitaratuko lukete% 100 ziur biktima horien inork ez dituela jaso. Orduan, zergatik exekutatzen dituzte gune horiek? Non dago irabazia horrelako operazio batean?\nBeno zure helbide elektronikoa da. Mundu osoko lineako markatzaileek dirua ordaintzen dute helbide elektronikoengatik. Batez ere, jabeek kontrolatu beharreko gauza freskoak eta seguruak badira. Hamarnaka milaka irabazle itxaropentsu iruzur gune hauekin sinatuta, azkar eraiki dezakete datu basea. Zerbait irabazi dezakezula espero baduzu, kontu elektroniko bat ikusiko duzu zerbait irabazi duzula esaten duen helbidearen zain. Beraz, pilula urdin txikiak edo dirua irabazteko eskementzako iragarki horiek ere zure arreta erakarriko dute eta hori oso garrantzitsua da markatzaileentzat.\nHori esanda, hobe duzu lineako loteria iruzur mota hau ez erortzea edo parte hartzea erabakitzen baduzu, gutxienez erabili “botatzeko” helbide elektronikoa.\nFreeloader loteria iruzurrak\nOrain, batez ere, nekez ikusten dira horiek. Demagun Powerball edo Euromillions bezalako benetako loteria erabili nahi duzula eta loteria hori emulatu duzula, loteria horretan marraztutako benetako zenbakiak erabili eta zuretzako dirua irabazteko. Nola egiten duzu hori?\nBeno, New Yorkeko Loteria bezalako operazio legalek normalean beren diru sarreren% 60 baino gutxiago ordaintzen diete bezeroei. Txartelen salmentek sortutako gainontzeko dirua beren gastuak estaltzen ditu. Eta ez da sekretua irabaziaren zati handi bat karitateko eta hezkuntza proiektuak finantzatzeko erabiltzen ari dela.\nBeraz, loteria iruzurrak gastu horiek ez dituenez, erraz eskain ditzake sarrerak deskontu prezioan. Jakina, bezeroei itzultzen jarraitzeko, irabazle guztiak ordainduko lituzke bere diru sarrerak.\nMinutu bat itxaron – irabazle guztiak? Zer gertatzen da norbaitek diru kopuru handia irabazten badu, agian milioi bat jackpot ere? Iruzurgilea huts egingo lukeela porrot egingo luke. Pare bat mila bezero besterik ez dituenez, bere bankua apurtuko lukeen zenbatekoa irabazteko bere “sarreren” baten aukerak ez dira batere txikiak. Diru pila bat irabaziko lituzke, seguruenik zergarik ordainduko ez lukeenik. Beraz, loteria iruzur hau nahiko irabazia izango litzateke, baita epe luzera ere.\nNola esan daiteke lineako loteria zilegia dela?\nLineako loteria zerbitzua zilegi den ala ez ziurtatzeko, loteriaren txartela zuretzat erosi duzula egiaztapen fisikoa eman beharko zenuke, jatorrizko loteriarekin batera. Horrela, loteria batzordearen aurka erreklamazioa izango zenuke, eta ez bakarrik txartela erosi zenuen enpresaren aurka.\nHau da RedFoxLotto eta kanpoko lineako iruzurgile askoren artean dagoen aldea. RedFoxLotto-k zuretzat benetako loteriako txartela erosten du eta txartelak zure izena izango du bertan. Erosketa beren eragileetako batek egingo du eta lineako sarrerak eskaintzen dituzten 20 nazioarteko loteriako herrialde eta estatu guztietan agenteak dituzte.\nOndoren, eskaneatu eta bidali egiten dizute, eta irabazten baduzu loteria-konpainiari zure irabaziak erreklamatu diezazkiokezu. RedFoxLotto-k zure erreklamazioa tramitatzen lagunduko dizu. Haien bezeroek milioika urte irabazi dituzte eta irabazle guztiei dirua lagundu diete, horretarako inolako tasarik kobratu gabe.\nEz zaitez erori lineako loteria iruzurrak. Erabil ezazu RedFoxLotto-ren lineako txartel fidagarria eta zilegia. Egin klik hemen bere webgunea bisitatzeko edo begiratu eskuineko zutabea jakiteko gaur egungo lote handienak!